S-5296/2019

Dómur

Mál þetta, sem dómtekið var 21. október sl., er höfðað með ákæru, útgefinni af lögreglustjóranum á höfuðborgarsvæðinu 1. október 2019, á hendur: „S-kk-þgf E-kk-þgf Á-kk-þgf, kt. […], […], Dvalarstaður: […]

I.

Fyrir umferðarlagabrot með því að hafa fimmtudaginn 3. maí 2018, ekið bifreiðinni […] sviptur ökuréttindum norður Höfðabakka við Elliðaá, Reykjavík.

Telst háttsemi þessi varða við 1. mgr., 48. gr., sbr. 1. mgr. 100. gr. umferðarlaga nr. 50/1987.

Mál nr. 007201829396

II.

Fyrir umferðar og fíkniefnalagabrot með því að hafa fimmtudaginn 21. júní 2018, ekið bifreiðinni […] sviptur ökuréttindum og undir áhrifum ávana og fíkniefna (amfetamín í blóði mældist 740 ng/ml og tetrahýdrókannabínól í blóði mældist 2,7 ng/ml) eftir Breiðhöfða við Stórhöfða, Reykjavík, þar sem lögregla stöðvaði akstur ákærða. Í kjölfar afskipta lögreglu af ákærða framvísaði hann við lögreglu samtals 5,32 g af amfetamíni.

Telst háttsemi þessi varða við 1. mgr., sbr. 2. mgr. 45. gr. a. og 1. mgr., 48. gr., sbr. 1. mgr. 100. gr. umferðarlaga nr. 50/1987 og við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál nr. 007201843109

III.

Fyrir umferðarlagabrot með því að hafa aðfaranótt föstudagsins 3. ágúst 2018, ekið bifreiðinni […] sviptur ökuréttindum og undir áhrifum áfengis og ávana og fíkniefna (vínandamagn í blóði mældist 0,76 ‰, amfetamín í blóði mældist 45 ng/ml og kókaín í blóði mældist 30 ng/ml) norður Vatnsendahvarf, Reykjavík, uns ákærði stöðvaði aksturinn á Breiðhotsbraut, við Vatnsendahvarf.

Telst háttsemi þessi varða við 1. mgr., sbr. 2. mgr. 45. gr., 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987

Mál nr. 007201852537

IV.

Fyrir nytjastuld og umferðarlagabrot með því að hafa sunnudaginn 26. ágúst 2018, tekið bifreiðina […] ófrjálsri hendi þar sem hún var lögð við […], […]. Þaðan ók ákærði bifreiðinni sviptur ökuréttindum og undir áhrifum ávana fíkniefna (tetrahýdrókannabínól í blóði mældist 0,8 ng/ml) áleiðis að Reykjanesbraut sem ákærði ók til norðurs. Skammt frá Hlíðartorgi við Reykjanesbraut olli ákærði umferðarslysi með því að aka aftan á bifreiðina YDV71. Í kjölfar árekstursins yfirgaf ákærði vettvang án þess að nema staðar.

Telst háttsemi þessi varða við 1. mgr. 10. gr., 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 1. mgr. 259. gr. almennra hegningarlaga nr. 19/1940.

Mál nr. 007201857784

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 5,32 g af amfetamíni samkvæmt heimild í 6. mgr. 5. gr. laga nr. 65/1974.“

Verjandi ákærða krefst þess að ákærði verði dæmdur til vægustu refsingar sem lög leyfa og hæfilegrar þóknunar sér til handa.

I

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

II

Ákærði er fæddur í […]. Samkvæmt framlögðu sakavottorði, dagsettu 25. september 2019, og framlögðum héraðsdómi í máli ákærða frá 8. maí 2013 í máli nr. S262/2013 hefur ákærði ítrekað, allt frá árinu 2007, verið fundinn sekur um að aka undir áhrifum áfengis og/eða ávana og fíkniefna sem og sviptur ökurétti. Með dómi héraðsdóms 28. september 2018 var ákærði dæmdur í 12 mánaða fangelsi vegna m.a. vegna framangreindra brota. Voru brot ákærða þá ítrekuð í fimmta sinn hvað varðar akstur undir áhrifum fíkniefna eða áfengis og fjórða sinn hvað varðar akstur sviptur ökurétti. Eru brot þau sem ákærði hefur nú verið sakfelldur fyrir hegningarauki, sbr. 78. gr. almennra hegningarlaga nr. 19/1940, vegna framangreinds dóms. Í ljósi þess og með vísan til atvika eru ekki forsendur til að líta svo á að málið hafi dregist þannig að líta beri til þess til refsimildunar.

Með hliðsjón af framangreindu, skýlausrar játningar ákærða og að virtri 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 12 mánuði.

Með vísan til þeirra lagaákvæða sem tilgreind eru í ákæru eru gerð upptæk til ríkissjóðs 5,32 g af amfetamíni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-x-x E-kk-ef lögmanns, 130.000 krónur, að meðtöldum virðisaukaskatti, og 414.816 krónur í annan sakarkostnað samkvæmt framlögðu yfirliti ákæruvalds, Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

Dómsorð:

Ákærði, S-kk-nf Ö-kk-nf Á-kk-nf, sæti fangelsi í 12 mánuði.

Upptæk eru gerð til ríkissjóðs 5,32 g af amfetamíni.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 130.000 krónur og 414.816 krónur í annan sakarkostnað.

S-kvk-nf E-kvk-nf K-kvk-nf

S-kvk-nf E-kvk-nf K-kvk-nf héraðsdómari kveður upp dóm þennan.

Ákærði, S-kk-nf Ö-kk-nf Á-kk-nf, sæti fangelsi í 12 mánuði.

Upptæk eru gerð til ríkissjóðs 5,32 g af amfetamíni.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 130.000 krónur og 414.816 krónur í annan sakarkostnað.

S-kvk-nf E-kvk-nf K-kvk-nf